cyanic-selkie/wikianc huggingface dataset:
Indus Kuitua
Wos woa de Indus Kuitua
Se hod se af an Gebiet vo 1.250.000 km² ausbroat. Und af ian Gebiet hom domois iwa 5.Millionan Leid glebt, in iwa 140 Städt und gressan Sidlungan. Und olle af eahehte Podestln aus brennde Ziagln. Heid ligt a 7 Meta hoche Schwemmlaundschicht draf, de wos da Indus in de Joatausnd agschwemmt hod.
Vo Keuschriftfund (Haundlslistn) bei de Sumera woas ma, wia de za eanan Laund gsogt hom. Se haums Meluhha (Laund vo de Karneols) gnennd. Es hod in Sumer ois fridlichs Laund goidn und ma hod vo eana Karneol, Goid, Zinn und Lapislazuli glifat griagd.
Es san bei de Ausgrowungan aa koane Woffn ned gfundn woan oda Figuan mid Woffn. Noch DNS Untasuachungan aun Skelett in Harappa hod ma festgschöd, das de Mauna vo aussahoib za de Weiwal in eana Haisl zuazog san. Des kannt bdeitn, das des Eab iwa de Muaddalinia weidagem wuan is, wias a nu Heid bei a Boa kinesische Mindaheitn no gmochd wiad. Des bdeitad owa aa, das de Weiwaleid vü Recht ghobd hom in eanana Gsöschoft. Es san owa aa weid mea Weiwal Figuan gfundn wuan und nua gaunz wenige mid Mauna. Des warad owa oamolig in deara Zeit vo de eschtn Hochkuituan. Weu ebn de Heaschoftssimboi wia a Palost oda a Feschtung gföht hod owa a koane Heaschoftlige Haisa gfundn hod nimt ma o das sowas wia oan gwödn Haundlsheansenat ois Regirung ghobd hom.
In de Stodzentren, direkt in da Middn, san owa grosse Bodebeckn wia in an heitign Freibod gwest. Megli das des gmoaschoftlige Bodn bei eana ned nua zan Okühn woa, sundan a oan rituön Sinn ghobd hod.
Hiararchie
Iagandoa Hiararchie miassns ghobd hom. Den so a weidlaiffigs Gebiet brauchd a Fiarung. Eanane Noamiarungan hom iwawocht wean miassn und a de Haundlsroasn hom a Planung valaungt.
Weu se iwa Joahundat Feanhaundl btrim hom, wean se aa Vamegnsuntaschiad eagem hom. Entweda woa de Owaschicht so wiff, das eanan Reichdum ned prozad za Schau gstöd hom, oda da Eatrog woa Gmoaguad? San eanane Fiara af Zeit gwöht wuan und waun vo wem? Des san ois Frogn af des nu koa Antwuat gibt.
Eanane gressan Städt
De gressan Städt vo dera Kuituan de bis Heid gfundn wuan san, hom olle oan heidign Nam griagt, weu ma de oidn Nam ned kennt.
Es san des Harappa, Mohendjo Daro, Dholavira, Lothal, Rupnagar, Kalibangan, Rakhigarhi, Ganeriwala. Se woan Olle schachbrettloatig aglegt.
Harappa
In dera Stod hod se de Kuitua bis uma 1900 v. Kr. ghoidn. nocha woas zwoa a nu bwohnt, owa vü kloana und one oan weidleifign Haundl. De Stod woa via ia Metoibauwatung bkaunt. Vamuatli weus noha bei de Obaustön gleng is.
Lothal
De Stod hod a gross Schiffsdock ghobd und ligd in Gujerat. Se woa vamuatli a Haundlszentrum, iwas Mea noch Mohenjo Daro und nuadestli noch Zentreuindien eini.
Rakhigarhi
De Stod hod de gresste Bodnfläch, hod owa vo de Bodnfun hea, ned so a Bdeitung ghobt wia Harappa oda Mohenjo Daro.
Dholavira
De Stod is desswegn so interessant, weus af drei Seitn vo machtige Wossaschpeicha umgem is, de midanaund a gressare Flächn wia de Stod hom. A kloans Rinnseu geht danem vuabei, des nua beim Monsun zu oan reissandn Fluss aschwüd. Und den homs afgstaud, so das sei Wossa iwa Kaneu de Wossabasseu agfüd hod und so sans iwas Joa midn Wossa fia de Laundwiatschoft, eanane Viacha und Eana söwa duare kema.
Mohendjo Daro
De Ruinan vo dea Stod lign heid In Bziak Sindh; Pakistan. De Stod is am Bestn vo olle vo da Indus Kuitua eafoascht. Se hod koa Stodmaua ghobt und nua oa gross Haus mid 78 Kaumman. Vo de ma animmt, das des a Priastaschui oda a Kloschta gwen is. Owa owi, Richtung Mea, woan a boa Woch- oda Signaltiam.
De Stod woa vamuatli a Vawoitungszentrum vom Indusuntoi. Se is mindastns 7 moi zweng an Hochwossa zasteat wuan und oiwei wida af nu hehare Podest afbaut wuan. Des kennt ma an dem das eanane Hausbrunn oiwei hecha afgmauat hom.
Eana Wossabasseu woa unte de brenndn Ziagln mid Bitumen odicht und hod a Tiafn vo 2,4 m, a Brotan vo 7 m und a Läng vo 12 m. Unta oan Haisl is a oa Ofn untan Bodn gfund wuan (Hypocaust) des warad de ödaste Fuassbodnhoazung. Se hom zan Transpuat scho Koan und Wogn khobt de vo Stia zogn wuan san. Owa s Moaste is vamuatli afn Indus mid floche Boot gfiat wuan. Und via de Kistnschiffoat woan de Schinackl eppa a wengl gressa.
Kalibangan
In da Indus Kuitua Gegnd hods zwischn 2900 und 1800 v. Kr. drei schwaare Eadbebn gem.
Wia hods mid eanana Flüss ausgschaut und warum is eanane Kuitua untagaunga
Do se Indien oiwei weida untan asiatischn Eadteu schiabt und so den Himalaya und Tibet owei nu ahebt, gibts in dera Gegnd eftas schware Eadbebn.
In oide Afzoachnungan in Sanskrit is aus nu ödare Iwalifarungan fazöt das fria drei Flüss gem hod die de Gegand duachflossn hom. Des woa im Westn da Indus mid seine Nebnfliss. Im Noadostn da Ganges und a im Westn da Sarasvati - Ghaggar (Hakra). Dea hod a de heitige Wüstn Thar duachflossn und de Gegnd woa in da Indus Kuitua a Koankaumma. Den ea hod a Broadn vo 3 bis 10 km ghobt und aun seine Ufa san de Höftn vo de Fundschtön vo da Indus Kuitua gleng. Oiso missad mas eigentli Indus-Sarasvati Kuitua nenna. Uma 1800 v. Kr. hods wida a schwas Eadbebn gem. Ma vamuat das se do da Bodn so ghom hod, das en Sarasvati Richtung Ganges ogleit hod. Da Sutlej is noch Westn obogn und za oan Nebnfluss von Indus wuan. Da Yamuna hod se noch Rechts vadruckt und fliasst jezt a in Ganges, de san fria in Gaggar-Sarasvati ois Nebnflüss zuagflossn. Und es is nuamea da Hakra ois lezts Restl iwablim. Dea fiat owa nue mea weng Wossa und des vadunst in da Wüstn Thar, de se eascht zweng an Wossamaungö büdn hod kena.
[[Datei:Sarasvati river.jpg|thumb|A Koatn vo de domolign Flusssistem
1 = alter Fluss 2 = heutiger Fluss
3 = heutige Thar-Wüste 4 = alte Ufer
5 = heutige Stadt]]
Es hom se a de Regnfoi varingad, weu se da Monsun weida noch Ostn valogat hod. Wos fria ned megli woa, owa Knochfund aus Harappa vo uma 1800 v. Kr. hom schware Valezungsschpuan zoagt. Sogoa aun Kindan. Is des oa Zeichn vo Vateilungskämpf. Weu zweng an Wossamaungl woa weniga zan Aubaun und Eantn und ma hod ums Essn grafft? Uma 1800 v. Kr. hom zweng dem a de Leit oweu mea de Stät valossn und san nochn Ostn zogn und hom duat kloanane neiche Kuituan gründ. Wia Pirak, oda im Ostn de Gangeskuitua.
Kiew
Kiew (ukrainisch: Київ/Kyjiw) is de Hapstod vo da Ukraine. Sie hot 2.868.700 Einwohna (2014). De Universität is 1834 grindt worn. Außadem gibts 17 Hoachschuin, 25 Museen, a Planetarium, Theata und aa botanische und zoologische Gärtn.
Gschicht
De Stod woar ob 862 Zentrum vo da Kiewer Rus. 1240 is Kiew vo de Mongolen zeaschtört worn. Seit 1569 woar sie polnisch-litauische Provinzhaptstod und is spada zu Russland kemma. 1934 is de Stod anstej vo Charkow Haptstod vo da Sowjetrepublik Ukraine worn. 1943 hot während da deitschn Besatzung in Babi Jar bei Kiew a Massaka an mehra ois 33.000 Judn stattgfundn. Seit 1991 is Kiew Haptstod vo da unabhängign Republik Ukraine.
Kondom
A Kondom is a dünna Gummi, den wos ma ban Gschlechtsvakea iwan errigiatn Zipfe stroaft. Da Zweck is de Vahindarung vo da Empfängnis und vo Gschlechtskraunkheitn.
Kondome san meistns aus Natuakautschuk-Latex oda Kunststoffn wia Polyethylen (PE), Polyurethan (PUR) oda Polyisopren gmocht. Es gibt aa Kondome aus Natuadarm („Naturalamb“), de wos owa ned vua Gschlechtskraunkheitn schützn.
Latex-Kondome wean duach fetthoitige Substanzn, wia z. B. Massageöi oda Vaseline, porös und valian ia Schutzwiakung. Gleitmiddl auf Wossabasis und Silikonöi san owa latexvaträglich.
Mittasü
De Stod Mittasü (amtli: Mittersill) is am Oberlauf von da Soizach, auf da westlichen Seitn von Soizbuag. Mit 5421 Einwohna (2016) is da Hauptoat vom Obapinzgau.
Geografie
Mittasü is auf ana Hächn von 790 m. Es lig genau aufn Kreizungspunkt vom Soizachtoi mit da Possthuanstrossn, auf dea ma von Bayan und Kitzbüche üban Poss Thuan und da Föbatauanstrossn noch Osttiroi und Italien kimmb. Weis oba mittn im Nationalpark Hohe Tauan lig bzw. neadlich de Pinzgaua Grosberg sand, oda Kitzbühler Oipn, wias a von de Tiroia gnond wead, is als Ualaubsoat a beliebt.
Wia scho ombei gsog is Mittasü als Vakeasknotnpunkt in de Oipnroutn wichtig, wei se de West-Ost Verbindung üban Gerlos-Poss und de Nord-Süd Verbindung üban Poss-Thuan undn Föbatauan genau do kreizn.
Gschicht
Spadestens seit da Bronzezeit is Mittasü besiedlt. Urkundlich is easchtmois 963 erwähnt woan und woa domois Sitz von drei Omtshoita: an Kellner, an Londrichta undn Pflega ois Stodhoita vom Londeshernn. Da bekonnteste Pfleger woa da Ignaz von Kürsinger, dea a ba da Easchtbesteigung vom Großvenediga moßgeblich beteiligt woa. Noch eam is de Kürsinger Hittn im Obasuizbochtoi und da Kürsingerdomm in Mittasü an da Soizach entlong benonnt woan.
Ois Vakeasknotnpunkt is Mittasü im 14. Jhd. wichtiga woan, weas oiwei mea Soiz, Eisn und Kupfa mit de Ressa und de Mulis üban Föbatauan noch Sidtiroi und Friaul transportiat homb. Von doscht hombs donn wida Wei, Obst, Somt und Seidn auffagliefat. Fian Transpoat nemmans heitzutog an Föbatauantunndl hea, wenns oba de Wandara aufn Großvenediga woin gengans oba oiwei no üban Föbatauan söba auffe.
Im letztn Kriag woa im Schloss Mittasü des "Reichsinstitut Sven Hedin für Innerasienforschung" und a kuazzeitig a a Aussninstitut vom KZ Mauthausn.
Nochn Kriag hod da Arnsteina Toni in seina Tischlerei ongfong midn heastön von Schi. Am Onfon nua per Gaudi, ois a oba de Schi an Nom Blizzard gebm hod, hod a glei amoi frei so a Gschäft gmocht.
ORF
Da ORF (Oh-er-eff), Österreichische Rundfunk, is a Stiftung vom effantlichn Recht. Da ORF is da greßte Medienaubiata in Östareich und is in da Haptstod Wean dahaam. Landesstudios gibt's aa, und zwoa in ana jedn Laundeshaptstod vo de Bundeslenda. Betreim duat da ORF via Fernsehprogramm (in Ansa, in Zwara, in Dreia und in Sport Plus) owar aa drei bundesweite Radiosenda und jewäus aan Sender fiar a jeds Bundeslaund.
Gschicht
Entstaunden is da ORF aum 30. Septemba 1924, do is nemlich de Radio Verkehrs AG, kurz RAVAG, gründt wuan. A boa Joahr speda is des gaunze Projekt zum Reichssender Wean vaendat wuan. Noch'n Kriag san in jeda Besotzungszone eigane Programm grennt, und eascht im 58er-Joa is de Östarreichische Rundfunk Ges. m. b. H. gründ wuan.
De Grundlogn fia de Gründung vom ORF woar a Voiksbegeahn im Vierasechzga Joah, wöches a Rundfunkrefoam gfoadat hod. Siemasechzg is a entsprechads Gsetz in Kroft dredn. Im Rahman vom Vasuagungsauftrog siacht des ORF-Gsetz sowos wiar an Büdungsauftrog vua. Finanzian tuad si da effantlich-rechtliche ORF zum Täu iwa a Programmentgöd, owar a iwa de sognaunnte Rundfunkgebüa, wöchane ma olle zwaa Monat zoit, damit ma gaunz legal fernschaun und Radio huachn derf.
Mittasü
Gschicht
Ba da Büagaobstimmung am 24. Juni 2007 homb schiaga oi (bis auf 11 Prozent) dafia gstimmb, das Mittasü a Stod wead. Am 8. August 2008 wors donn soweit.
ORF
Gschicht
Seitn easchten Jenna zwa-zwa is es in ORF vabotn, de eiganen Radioprogramme im Fernseha zum beweam und umgekeahrt.
Mittasü
Gliedarung vom Gmoagebiat
Za da Ggmoa kend außa Mittasü söwa a nu de Oschtsteile Arndorf, Buak, Föbn, Födstoa, Jochbearg, Jochbergthun, Klausen, Lofastoa,Lämmerbichö, Mayrhofen, Owaföm, Poßthun, Rettenboch, Schottbeag, Spübiche, Toiboch, Untaföbn und Weißenstoa. Am wenigtn Leitl wohnan in Arndorf, do wohnand glei 2, de meisten sand in Mittasü (1900), nachant in Burk (1004). (De ongom sand fa 2001)
Selker
Siedlungsentwicklung
Zum Johreswexl 1979/1980 woarn in da Katastralgmoa Selker zsammgrechnt 117 Bauflächn mit 46.842 m² und 104 Gärten auf 228.996 m², 1989/1990 woarn´s 121 Bauflächn. 1999/2000 woar die Aunzohl der Bauflächn auf 254 angewachsen und 2009/2010 bestanden 214 Gebäude auf 340 Bauflächn.
Mittasü
Gliedarung vom Gmoagebiat
An Kataster inna setzt si de Gmoa aus de Katastralgemeinden Föbm, Föwatoi, Jochbeag, Moakt Mittasü, Mittasü Schloß, Poßthun, Schottbeag und Spübieche zom.
192
Des is a Iwablick iwas Joar 192.
Griechaland (Begriffsklaerung)
Griechaland  (dt.: Griechenland) stähd fia:
Mittasü
Bevökarungsentwicklung
A de letztn 130 Jahrl sands imma mea Leit in Mittasü won. Es hod si zwoa etz scho wida a bissei beruahigt, owa wia sis as letzte moi 2001 zöd homb woa gengiwa 1991 a Zuawox fa 2,9 %, de negative Wondarengsbilaz (-3,9 %) is a denn Zeidraum duach de Gebuatnbilanz (+6,4 %) wida wett gmocht wohn.
Religion
De Eiwohner va Mittasü sand iwawiegend (81,9 %) römisch-katholisch. De zweitgrässte Religionsgmeischoft is da Islam mit 7,4 %, gfoig va da evangelischen Kirchn (5,9 %). Onane bleim unta jewois 1 %. Ohne religiösem Bekenntnis sand 3,8 % va de Leit.
Selker
Bodnnutzung
De Katastralgmoa ist laundwirtschoftli prägt. 593 Hektar sand zum Johreswexl 1979/1980 laundwirtschoftli gnutzt gwesn und 201 Hektar woarn forstwirtschaftli gefiahrte Woidflächn. 1999/2000 is auf 598 Hektar Laundwirtschaft betriebn wordn und 213 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 577 Hektar ois laundwiatschoftliche Flächn gnutzt und Foastwirtschoft is auf 216 Hektar betriebn woarn. De duachschnittliche Bodenklimazahl vo Selker is 30,1 (zum Staound 2010).
Eimersmühle
Eimersmühle liegt in Creußen nohe Bayreith in Obafrankn. Da Ortstei liegt 4,8 km westli und 1 km neadli vom Ortszentrum entfeant. Es hondlt se um a oanzlne – deazeid baufällige und unbewohnte – denkmoigschitzte Mui im Toi vom Rotn Main.
Gastenfelden
Gastenfelden is a Ortstei vo da Gmoa Buch am Wald im Landkroas Ansbach in Middlfrankn.
Schwenddog
Schwenddog oda Schwendtage san im oidn Voiksglaam Unglicksdog, wo ma nix Neies opocka hod deafa. Im Gegnsotz dazua san de Losdog Glicksdog, wo ozoagt hom, wann bestimmte Orbatn am bestn ausgfiat hom wean soin.
Da Begriff Schwenddog kimmt vom middlboarischn Wort 'swende'', de Bezoachnung fia a Gebiet, wo duach Woidroudung entstandn is. Dohea kimmt aa es Wort 'schwindn''. Draus is da Glaam entstandn, dass Orbatn, wo wos vaschwindn losst, an de Schwenddog scho ausgfiat wean hom deafa, z. B. Hoarschneidn, Ausmistn, Putzn, Unkraud jadn. Schwenddog hoassn aa vawuafane Dog (vo Vawuaf = schlechta Wuaf, Friageburt).
Scho de oidn Rema hom soichane Unglicksdog kennt. Se homs dies ater, „Schwoarza Dog“), gnennd (vgl. schwoaza Freida).
Vawuafane Dog
Es gibt vaschiene Moanunga, wann Schwenddog san.
Noch ana oidn List gejtn de foigandn Dog ois bsundane Unglicksdog:
Gastenfelden
Geografie
Des Pforrdoaf liegt am Gastenfelda Boch, der midm Traisdorfa Boch undm Leimboch zum Hagenboch zammfliaßt, oam rechtn Zuafluss vo da Altmühl.
PvdA
PvdA stähd ois Obkiazung fia:
PVDA stähd ois Obkiazung fia:
Pitelis-Sää
Da Pitelis-Sää (dt.: Pitelis-See,  oda  : Pītelis; 🇷🇺, Pitel) is a Sää in Osteiropa, wejcha in Lettland und Russland (Oblast Pskow) liegd.
Bad Griasboch im Rottoi
Geografische Log
Bad Griasboch im Rottoi liegt in da Planungsregion Donau-Wald an da Grenz zum Landkroas Rottal-Inn. Da Kurort liegt 25 km sidwestli vo Bassa, 20 km sidli vo Veizhof, 20 km estli vo Pfarrkirchen und 10 km neadli vo Rotthalmünster.
Pitelis-Sää
Duach'n Sää fliassd de Rūbeža, a Nemfluss vo da Zīlupe. De Stootsgrenz und domid de EU-Ostgrenz valaffd etwa in da Middn van Sää. De Umgebung is sumpfoatig.
Bad Griasboch im Rottoi
Stodgliedarung
Es gibt de Gemarkung Bad Griasboch im Rottoi, Buchet, Grieskirchen, Karpfham, Reutern, Sankt Salvator und Weng.
Nochboagmoana
Gmoasom mid Bad Füssing und Bad Birnbach buidt Bad Griasboch im Rottoi des Niedabayerische Bäderdreieck.
Gastenfelden
Geschichte
Midm Gmoaedikt is Hagenau a politisch eignständige Gmoa worn, zu der de Orte Froschmühle, Gaishof, Schönbronn, Schweikartswinden, Sengelhof und Traisdorf gheat hom. Im Zug vo da Gebietsreform in Bayern is diese am 1. Jenna 1974 noch Buch am Wald eihgmoant worn.
Bad Griasboch im Rottoi
Gschicht
A easchte urkundliche Eawähnung findt de „Burg Griesbach“ ums Joar 1076.
De Stodeahebung vo Griasboch is am 2. Septemba 1953 eafoigt. De Gebietsreform in Bayern hod am 1. Jenna 1972 de Eihgmoanung vo de Gmoana Karpfham, Reutern, St. Salvator und Wenig brocht.
Therme
Scho 1973 is de Stod ois stootli oneakonnta Luftkurort ausgwiesn worn. 1977 is a kommunois Kurmittlhaus eaeffnet worn. 1979 is de stootliche Oneakennung vo de drei Thermalquejn eafoigt, den Nomansgeban vom Dreiquejnbad. 1985 hods Innenministerium da Stod Griasboch fian Bereich vom Thermalzentrum an Titl Heilbad valiehn. Um Vawexlunga z vameidn, is 2000 mid da Oneakennung vom offiziejn Titl Bad fias gsomte Stodgebiet des Thermalgebiet, wejches voamois seit 1985 alloa 'n Titl Bad Griasboch trong hod, in Bad Griasboch-Therme umbenennt worn. Unta Eihheimischn is jedoch de Bezeichnung ois Kurgebiet ibli. De im Kurgebiet im Joar 1973 easchlossna drei Quejn Nikolausquej, Marienquej und Karlsquej san bis zu 60 °C worm und kema aus bis zu 1522 Meta Tiaf.
Seitm 5. Jenna 2000 trogt de Stod an Nomanszuasotz Bad.
Eihwohnaentwicklung
Bad Griasboch nimmt unta de 38 Gmoana vom Landkroas Bassa hinta de Städt Veizhof (2014: 16.053), Pocking (2014: 15.076) und Hauzenberg (2014: 11.564) an vieatn Rong eih.
Schwoaßn
Schwoaßn (hochdeitsch: schweißen) is a spanlos' Fertigungsvafahrn, bei dem mehra Oanzltei zu wos gressam zsammgfügt wean. S'zejd zu de unlösbarn Vabindunga. Außadem nend ma so a Vabindung an Stoffschluß. Mitananda vaschwoaßn ko ma nua Sachan, de aus Materialien han, de recht ähnlich zuranand han. Oiso zwoa vaschiedne Stahl-Legierunga ko ma zsammschwoaßn, aba koa Alu mid am Kupfa. Beim Schwoaßn wean de Oanzlteile an da Nahtstelln so hoaß gmacht, doss schmelzn und de Schmelze zsammlafft. Oft wad aa no zuasätzli Material zuagfiad, z. B. ois Schwoaßdraht. A des Zusatzmaterial muaß a ausreichnde Ähnlichkeit zum Material vo de oanzln Teile hom. Wei nua so kenna se de oanzln Schmelzn mischn. Nebam Schwoaßn vo am Haffa von Metalle is a möglich bstimmte Kunststoffe und Glas zum schwoaßn.
Autogenschwoaßn
Da Begriff Autogenschwoaßn is umgongssprachli. Da richtige Fachbegriff warad Gasschmelzschwoaßn. S'wean de zwoa Metallstickl, de ma vabindn mechat mit na Flamma so hoaß gmocht, doss's schmelzn. Oft werd aa no zusätzlichs Material dazuagem, dafia nimmt ma kurze Drahtstickl. De Flamm kriagt ma duachs Vabrenna vo Acetylen. Dem wead im Schwoaßbrenna Sauastoff zuagmischt. An da Luft brennt Acetylen recht schlecht, mid'm reinen Sauastoff zsammad kriagt ma aba Temperaturn bis 3200 °C. In da richtign Mischung is a weng zweng Sauastoff. So vabrennt de Flamma a a bissal Sauastoff aus da Umgebung vo da Schwoaßstell. So ko koa Sauastoff zum flüssign Metall glanga. Des is wichtig, wei sonst des Metall oxidiern, oiso vabrenna dad. Dogeng hejfn a de Vabrennungsabgase, wei de a de Umgebungsluft vo da Schwoaßstell vadrengan. Da Begriff Autogen kimmt doher, wei da Franzos Desbassayns de Richmont des gsogt hod. Er hod umara 1840 zwoa Bleiblech mit na Gasflamma hoaßgmacht und vabundn. Wei a fia de Vabindung koane Schraubn, koan Kleba oda was ähnlichs braucht hod, se de Plattn oiso sejba vabundn hom hod as "autogen" (aus auto, griechisch fia "aus se sejba" und genere, lateinisch fia "erzeing") gnennt.
Elektrodn-Schwoaßn
S' Elektrodn-Schwoaßn is oans vo de ejdastn elektrischn Schwoaß-Vafahrn, de ma heid no hernimmt. Draufkemma is da Nikolai Gawrilowitsch Slawjanow 1891. De netige Hitz kriagt ma aus am Lichtbogn, der se durch a geeignete Stromquelln zwischn da Elektrodn und am Werkstück buidt. De Elektrodn schmuizt dabei und bringt so as benötigte Zusatzmaterial zua Schwoaßnaht. So bracht ma ned mit da zwoatn Hand an Schwoaßdraht zum hoidn. De Elektrode is mit Stoffn umhüllt, de beim Hoaßwerdn Gase entwickln, de an Sauastoff vo da Schwoaßstell vadrenga. Außadem werd draus a Schlacke, de auf da Schwoaßnaht aufschwimmt. Des deckt de Schwoaßnaht nachm Erstarrn ab. So bleibt de Schwoaßnaht währnd am Abkühln vorm Sauastoff gschützt. Außadem kühlt de Naht langsama ab, des gibt weniga Spannunga im Material.
Schutzgas-Schwoaßn MIG & MAG
Da Begriff Schutzgas-Schwoaßn is umgangssprachlich. Bei jedem Schwoaßn vo Metall bracht ma a Schutzgas. Aba beim Autogen-Schwoaßn kimmt aus Schutzgas aus de Abgase, beim Elektrodn-Schwoaßn aus da Ummantelung. De MIG/MAG-Vafahrn warn de easchtn, wo ma a Schutzgas aus na Gasflaschn vawendt hod. Desweng hoid se da Begriff ois Synonym fias MIG/MAG-Schwoaßn, obwois no an Haffa andare Vafahrn gibt, de mit na Gasflaschn mit am Schutzgas inna arban. Bei beide Vafahrn werd a Lichtbogn vawendt, der se zwischn am Stickal Draht und am Werkstück bildt. Der Draht schmuizt dabei und so kriagt ma a Zusatzmaterial. Der Draht werd vom Schwoaßgerät durch an Schlauch zum Griff gschom. De Gschwindigkeit muass so eihgstejt wean, dss da Draht so schnej nachkimmt, wia ra abschmuizt. Duach den Schlauch kimmt a des Schutzgas, des wiada de Schwoaßstell vo am Sauastoff schützn (desweng hosds Schutzgas) soi. Vawendt wern inerte Gase wia Argon und Helium, dann red ma vom Metall-Inert-Gas-Schwoaßn, oda aktive Gase wia Kohlndioxid, dann is des as Metall-Aktiv-Gas-Schwoaßn. Aktive Gase vaursachn chemische Reaktiona, de aba guad fias Schwoaßn han, ned so wia de Reaktion midm Sauastoff, de ma ned hom mog. Mid Metall in dem Nama is gmoant, dass de Elektroden, oiso da Droht aus dem Metall is, des ma Schwoaßn duad.
WIG-Schwoaßn
A beim WIG-Schwoaßn entsteht de Hitz duach an Lichtbogn aufgrund vo na geeignetn Stromquejn. Ois Elektrodn nimmt ma an Stab aus Wolfram. Doher a des W vom WIG. Wo englisch gsprocha wird, hoaßt des dann TIG, vo Tungsten (englisch fia Wolfram). Ois Schutzgas werd a inertes Gas fawendt. De Wolframelektrodn hod nua an geringn Vaschleiß, wei as Wolfram recht hitzebständig is. Zuasatzmaterial muass oiso wia beim Autogen-Schwoaßn extra dazuagem wean. Vo da Arbatsweis is so gseng recht ähnlich zum Autogenschwoaßn, nua de "Flamma" werd elektrisch erzeugt und ned iaba a Vabrennung.
Abgrenzung zum Lätn
A ähnlichs Vafahrn is as Lätn, nua dass da da Zusatstoff alloans schmuizt, de Arbeitstemperatur unta da Schmelztemperatur vo de Oanzlteil bleibt. Beim Lätn ko ma dann aa Teile aus vaschiednem Material zsammafügn. Da Zusatzstoff, as Lot muass sowieso a andas Material sei, weis ja an niedrigan Schmelzpunkt hom muass.
Weihergraben (Zipser Mühlbach)
Da Weihergraben is a uma 4 km longa, rechta Zuafluss vom Zipser Mühlbach in Obafrankn.
Valauf
Da Weihergraben entsteht ois Obfluss vom Craimoosweiher, oam unta Natuaschutz stehndn kloana See auf da Wasserscheide von Rotm Main und Pegnitz. Kuaz drauf werda vom Heroldsgrobn vasteakt. Da Weihergraben passiat de Ortschoft Schnabelwaid und fliaßt donn noch Sidn duach a flochs Toi, parallej zua B /B. Obm Zuafluss vom Viehtriebsgrobn trogta de Bezeichnung Wollnersboch. Da Wollnersboch mindt westli vo Zips in an Zipser Mühlbach.
Zuafliss
De Zuafliss wern bochobweats mid orographischa Richtungsogob aufgfiaht:
Zifa
Mit Zifa is aegntle a gloans Viach gmoant, haubdsächli s Fedaviach, des wia hungri auf oans zuaralauffd. In dem Sinn und oes Neutrum is des Woat owa kaam meahr in Gebrauch. Haed werd Zifa oda aa Zifan oes Femininum vawendt, oes Schimpfwoat - baeschbuiswaes a soachene Zifan - fiar a lästigs Waebsbuid.
A Notiz baem Schmeller kunndt ebba erklärn, wia s zu deara Bedaetungsvaändarung kemma is: Ein stehender Witz ist Frauenzifer statt Frauenzimmer mid dem Beleg Das Frauenzifer ist aufgeschwanzt wie's Rössel am Palmsonntag.
Birkenfeld (Birkenfeld, Untafrankn)
Birkenfeld is da Haptort vo da boarischn Gmoa Birkenfeld im untafränkischn Landkroas Moa-Spessart. Da Ort liegt in da Planungsregion Wiazburg.
Log
Birkenfeld liagt af on da Eihmindung vo da Kroasstroß MSP 43 in de Stootsstroß 2299. Da topographisch hechste Punkt vom Ortsteil bfindet si af (Log ) boa da Räuschlshöhe, da niedrigste liagt om Karbach af  (Log ).
Nochbargemarkunga
Nochbargemarkunga im Uahzeigrsinn im Noadn ofangend san Urspringen, Billingshausen, Unterleinach, Remlingen und Karbach.
Rockbridge County, Virginia
Rockbridge County is a County in Virginia in da USA.
Birkenfeld (Birkenfeld, Untafrankn)
Gewässa
In an Karbach fliaßn in da estlichn Gemarkung da Tiefe Grobn, im Ort da Bürgerlochsgraben und da Grummibach in da westlichn Gemarkung boa de Weidenmühle.
Gschicht
Aus Birkenfeld is duach des Zwoate Gmoaedikt am 17. Mai 1818 de Gmoa Birkenfeld (Untafrankn) gebuit woadn.
Birkenfeld hod om a Eihwohnazoih vo  ghod.
Religion
Birkenfeld is katholisch prägd. De Pforrei St. Valentin bfindd se in da Pforreingmoaschoft Maria - Patronin vo Frankn, Urspringen.
Mount Shasta (Ort)
Mount Shasta is a Ort im Siskiyou County im Noadn van US-Bundesstoot Kalifornien. Im Joar 2000 hod'a 3624 Eihwohna ghod.
Geografie
Mount Shasta liegd om Interstate 5, direkd om Fuaß van Mount Shasta. De geografischn Koordinatn san: .
69 v. Kr.
Des is a Iwablick iwas Joar 69 v. Kr..
Steinreib
Steinreib is a Urtschoft und a Katastralgmoa in da Gmoa Sankt Stefan ob Stainz im Bezirk Deutschlandsberg in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Steinreib zsammgrechnt 0 Bauflächn mit 0 m² und 0 Gärten auf 0 m², 1989/1990 woarn´s 228 Bauflächn. 1999/2000 woar die Aunzohl der Bauflächn auf 302 angewachsen und 2009/2010 bestanden 331 Gebäude auf 477 Bauflächn.
Bodnnutzung
De Katastralgmoa ist laundwirtschoftli prägt. 0 Hektar sand zum Johreswexl 1979/1980 laundwirtschoftli gnutzt gwesn und 0 Hektar woarn forstwirtschaftli gefiahrte Woidflächn. 1999/2000 is auf 85 Hektar Laundwirtschaft betriebn wordn und 49 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 57 Hektar ois laundwiatschoftliche Flächn gnutzt und Foastwirtschoft is auf 54 Hektar betriebn woarn. De duachschnittliche Bodenklimazahl vo Steinreib is 28 (zum Staound 2010).
Wechslkrod
De Wechslkrod Bufotes viridis (LAURENTI 1786), aa greane Krod gnennd, is a Froschluach aus da Famülie vo de echtn Krodn (Bufonidae). Se is in Täu vo Eiropa und Vuadarasien dahaam und kummt meist in offane Laundschoftn vua, wia Fööda und Steppm. Meglichaeweis haundlt sa si bei da Wechslkrod um an Komplex vo meahrare, nauh vawaundte Oartn. Ois Synomyme fian wissonschoftlichn Nauman findt mar aa no Bufo viridis und (sötana) Pseudepidalea viridis.
Wia ma s dakennd
Aum auffölligstn is de Foab vom Bugl: auf an höön, weißlatn odar a braunan Grund san greane Fleggn driwagschtrad. Zweng dem schaun de Viecha vo obmat gscheckat aus, ois wiar a Tarngwandl vom Mülitär. Is Musta vom Bugl is bei an jedn anzlnan Viech individuöö. Auf da Seitn und im Gnack findt ma oft aa no rode Warzn. De Untaseitn is zmeist afoabig weiß, zeidweulich san aa klane, dunglare Fleckal eigstraad. De Iris vo de Gluara spüüd olle Iwagäng vo höögrean bis gööb. Bsundast fia d Wechslkrod is aa no, dass amoi hölla, amoi dungla sei kau; je danoch, wiar im Viech grod is. Zmeist hängt des midn Liacht und mid da Temparatua zaumman. Mandl und Weiwal untascheidn sie a wengl (Geschlechtsdimorphismus): Bei de Mandln is des Musta aufm Bugl oft recht vawoschn, bein Weiwal sicht mas deitlicha. De Mandln haum in da Poarungszeid an Schwölla bein Dam. Den brauchn s, dass sa si in da Kopula bein Weiwal bessa auhaftln kenna. Und außadem haum de Mandln aa no a Schoiblosn, mid dera das ruafn. Da Ruaf, den wos ma ois „trillern“ beschreim kau, huacht si a wengl au wia dea vo an Zwergl.
Oartobrenzung
De Wechslkrodn, wos ma in Östareich und Bayern findt, san de Nominatfuam Bufotes viridis viridis. Es gibt owar a greßare Vawaundtschoft aa: In Vuada- und Zentralasien findt ma owa no an gaunzn Schiwwe vo de so gnenndn "Greakrodn", wo se de Fochwööd net gaunz ans is, wööchane vo dena jetzan eigane Oatn san, und wööchane grod amoi Untaoatn vo da Wechslkrod.
Neichare molekularbiologische Oawatn mana sogoa, dass ma bei de Wechslkrodn vo Eiropa und Nordafrega meahrare Oartn oospeudln suit, und zwoa:
Bufotes variabilis: Balkan und Klaa-Asien, davo isoliat in Noaddeitschlaund
Bufotes balearicus: Deule vo Süditalien, auf de Balearn (duat woahscheinli eigschleppt)
Bufotes boulengeri: Nordafrega
Bufotes siculus: Sizilien
Gaunz ans is ma si in da Fochwööd olladings net, wos ma vo de vuagschloganan neichn Oatn hoidn sui. Auf dar an Seitn gibts suichane, de mana, das des Gaunze lediglich vaschiedane mitochondriale Linian aufzagt, de wos net zwaungsleifig a Beweis fiar a Oatuntascheidung san. Auf dar aundan Seitn hod se grod bei da Fuam Bufotes siculus zagt, dass offnsichtlich Kreizungsbarriern zwischen dera Fuam und da Bufotes balearicus gibt, wos a kloares Indiz fiar a Oatobgrenzung is. Fia de aundan neichn Oatn is de Soch owa nu net gaunz ausgstaundn, da Hauptautor vo de gaunzn neichn Oatn hod z. B. de Güütigkeit vo da Fuam Bufotes variabilis söwa indirekt relativiat. Genaröö muaß ma no auf neichare Fuaschungseagebnisse fiar an endgütigs Urteu woatn.
Eiuadnung innahoib vo de Krodn
Gegnwärtig nimmd ma ois Grundloog fia de taxonomische Enuadnung a Oawat aus Fraungreich, wo gmaant wiad, de Wechslkrod und iahre Vawaundtn suitatn in a eigane Untagoddung Bufotes gstööt wean. In weitara Foige hod si owa de Meinung duchgsetzt, dass do in a aundare Goddung gheat wia de aundan eiropäischn Krodn. t) Vuarausgaunga is dem Dischkuas a Vuaschlog im Amphibian tree of live . Demnoch waratn de Wexlkrod und iahre asiatischn Vawaundtn a neiche Goddung, de wos Pseudepidalea haßn soi. Bsundast in da deitschschprochign Fochwööd woa des owa extrem umstritdn. . Weu da Naum Bufotes owa nochweislich da ödare wia Pseudepidalea is, muass a noch de Regln vo da Nomenklaturkommission gnumma wean. De neiche Goddung fia de Wechslkrod woar aa zweng dem umstridn, weu ma in da frein Natua aa Bastardln mit de zwa aundan eiropäischn Krodn-Oatn; efta mit da Kreizkrod und sötana mit da Heppin. Noch da Meinung vo maunge Autorn suitats owa zwischn Vatreta vo vaschiedane Goddungan kaane Bastardln net gebm.
Oigemeine Vabreitung und Lebmsraum
De Wechslkrod is a Oat mit ana kontinental-mediterranen Vabreitung. Uaspringlich woars in de Steppm und Hoibwüstn vo Zentral- und Vuada-Asien daham. Noch da letztn Eiszeid hod sa si weida in Richtung Westn hi ausbradt. In Middleiropa hod eana dabei de friache Laundwiatschoft ghoifn, weu duachn Menschn vü Wöda oghoizt wuan san und neiche, offane Laundschoftn entstaundn san De heitige Gesaumbtvabreitung gehd vo Deitschlaund und Italien im Westn bis iwa de Mongolei noch Südsibirien eine. De neadlichstn Vuakumman san in Sidschwedn, de sidlichstn im Noadn vo Afrika und im Iran. Auf de Balearn gibts eigschleppte Populationan. Zweng de Streidarein in da Fochwöd, ob jetzan anzelne Untaoatn vialleicht net do scho eigane Oatn waratn, kaumma de exakte Gesaumbtvabreitung net goar aso genau sogn
Genaröö findt ma de Wechslkrod zmeist in offane und trockane Lebmsreim; des kennan natialiche Steppm genauso ois wiar Agrarlaundschoftn, Weidn, ausdrickate Gstettn oda sogoa Goatnlaund im stoak vabaudn Siedlungsraum sei. De Ausnauhm is da Kaukasus, weu duatn kummts aa efta im dichtn Woid vua. A Bsundaheid is de Soiztoleranz sowoi vo de ausgwochsanan Viecha ois wia vo de Quappal. In da Ostsee san scho schwimmade Wechslkrodn aufn Meer zwischn de dänischn Insln gseng wuan. De Quappal kennan si aa in Brackwossa und aundare Gewässa mid ana hochn Salinität, so ois wia z. B. in de Soizlockn vom Seewinkl, entwickln.
Östarreich
In Östarreich findt mas zmeist in ana Hächn untahoib vo 500m. De Ausnauhm is a Vuakumman auf da tirolarisch-bayrischn Grenz, wo s auf 1150m auffegeht. Genaröö findt de Wechslkrod in Östarreich eha in da pannonischn Region. Des is in easchta Linie des Floch- und Higllaund vom Ostn, und zwoa in Wean, Niedaöstarreich, im Buagnlaund und in da Oststeiamoak. In dera Gegnd is aa no relativ heifig. Lokal kummts aa in Owaöstarreich, Kärntn und Nordtiroi vua, duatn gehts ia owa net goar a so guat, weu da Lebmsraum ollaweu schlechta wiad. Im Soizbuaga Flochgau is ausgstuabm.
Bayern
In Bayern san in easchta Linie de Isar-Inn- Schodaplottn und de östliche Doanaugegend vo da Wechslkrod besiedlt. Im Noadn findt ma nua meah klaane, varinslte Populationan; duatn deafats friara owa meah gebm haum. Genaröö wean de Viecha in Bayern ollaweu weniga, ma kau sogn, dass duatn scho a recht a rares Viech is. Vo da Hächn hea san de meistn Vuakumman unta 600m daham. So ois wiar in Östareich gibts owar aa in de Cheamgaua Oipm a Pobulation in de Beag obmat auf 1150m.
Iwas Joa
In Middleiropa kumman des easchtn Wechslkrodn scho im März aus eanare Wintaquartiare, soboid dass amoi mea wia 10 °C hod. De Laichzeit faungt zmeist scho im Aprü au und kaun bis Juli eine dauan. De Mandln gengan glei direkt ins Laichgewässa und faungan ins Ruafn au. Dabei huckns mit an aufgstöödn Owakärpa entweda im flochn Wossa, oda se ruafn aa, während dass aufm Wossa treibm. Oft wean de Mandln untaranaund aar a weng raufat, weu sa si gengseitig mit Weiwal vawechsln und auklamman. In dem Foi kau s aa sei, dass an Obwehrruaf -a tiafes Grunzn-ausstoßn. Waun a Mandl daun a Weiwal gfundn hod, klaummat sa si um de Iaksn vom Weiwal (Fochausdruck: Amplexus axillaris). Während dass oolaichn, kreut is Weiwal midn Mandl aufm Bugl aum Gewässagrund umanaund und wigglt de Laichschnua um Astln oda Greidln, de wos untam Wossaspiagl san. Is Mandl straat daweu in Sauman iwan Laich. De Weiwal san nochn Olaichna glei wieda draussd ausn Wossa; bei de Mandln kau s sei, dass no wa weng duatn bleibm. De restliche Zeid vom Joa vabringans aum Laund. Duatn tans aa iwawintan, und zwoa in Ead- und Fösspoitn, owar aa in Kölla und Logareim.
Entwigglung vo de Quappal
In de Laichschnialn, de wos 2-4m laung san, findt ma 5000-12000 Eia. De Quappal schlupfm boid amoi, und zwoa noch 3-6 Doog. Nochad bleibms no a poa Tog in da Umgewung vo de Laichschnialn. Waun de Bedingungan guat san, kummts scho noch 6 Wochn zua Metamorphosn, da Schnitt san 6-8 Wochn. Noch da Metamorphosn gengans glei auns Laund. Vo de Mandln waaß ma, dass noch 2 Joa geschlechtreif san, vo de Weiwal nimmt ma des aa au, es is owa no net nochgwießn.
Fuada
D Wechslkrodn fressn wia d meistn Froschluach je noch Entwigglungsstadium a untschiadlichs Fuada. D Quappal san Ollesfressa. D klaanan Jungkrodn, wos grod ausn Wossa kumma san lebm vo extrem klaane, grod müllimetagroße Gliadahaxla, so ois wia Springschwänz, Pflaunznleis und Mübm. Ausgwochsane Viecha hawan in easchta Linie Käfa, owar aa Aumassn, Wiam und aundare wiawelose Viecha.
Gefährdung und Schutz
De gräßte Gfoa fia de Wechslkrod is, dass oft kaane guadn Laichgewässa mea gibt. Da Grund fia des is anaseits, dass klaan Lackal mea in da heitign Laundschoft findt. Anaseits weans zuagschitt, aundaraseits wochsns zua, weu neamd mea des Gstrauchat runumadum mea weggaschneidt, weu sa si heitzdog net auszoit. Oft wean aa Schodagruabm zweng da „Renaturierung“ mid ollalei Staudn zuapflaunzt, weu gmaant wiad, dass des net schee is. No a Grund is de Intensiviarung vo da Fischareiwiatschoft, weu duachn an iwamäßgn Fischbesotz olle Quappal zsaumgfressn wean. Gfährlich is aa s Aussetzn vo ausländische Fisch wia Sonnenbarsch und Goidfisch, weu de aa recht aggresive Fressfeind fia d Quappal san. Und natialiche Laichplätz nebm Fliss gibts zweng da Flussvarbauung aa kaane mea. Zweng oidem steht de Oart in da EU untar an strengan Schutz und is im Aunhaung IV vo da Fauna-Flora-Richtlinie aufglist.
Nationale Rode Listn-Einstufungan (Auswoi)
Klesmer
Klesmer (aramäisch „kli zemer“ כלי זמר, jiddisch klesmer, eigentli „Gefäß vom Liadl“) is a jiddische Voiksmusitradition, de wos ausm aschkenasischen Judentum kummt. De heit im hochdeitschn vabreitete Schreibweis „Klezmer“ kummt ausm Englischn, wos „z“ fian stimmhofts „s“ stähd, de uaspringliche Schreibweis is Klesmer.
In da Klesmermusi san vü jidische Musitradionen eingaunga. De Klesmermusikantn haßn klesmorim (YIVO: klezmorim) oda klesmerim (YIVO: klezmerim). Des Grundrepertoire vo da Klesmer-Musi bestähd vua oim aus Begleitmusi zu Hozatn, Festn und Feian. Da Begriff klesmer (Plural klesmorim) hod se urspringlich nua auf de Musika bezogn. Eascht mit da Wiedaentdeckung vo dea Musi in de USA in de 1970a Joa, is dea Begriff zua Bezeichnung fia des musikalische Genre wuan. Vuahea is des „jiddische“ Musi gnennt wuan. Unta Klesmer verstähd ma aa efta instrumentale Musi, es is owa aa a Synonym fia jiddische Voiksmusi wuan.
Karasu Çayı
Karasu Çayı (tiakisch fia: „schwoazzes Wossa“) is da Nam vo foingdn Fliss in da Tiakei:
Schau aa
Erbigsbach
Da Erbigsbach is a linka Zuafluss vo da Laufach im Landkroas Aschaffenburg im bayerischn Spessart.
Valauf
Da Erbigsbach entspringt im Frohnhofer Woid zwischn Waldaschaff und Laufach. Ea valafft in neadliche Richtung und mindt in Laufach in de Laufach.
Cluj (Begriffsklearung)
Cluj stähd fia:
Distrikt Luxnbuag
Da Distrikt Luxnbuag woar vo seina Grindung 1843 bis zua Obschoffung am 3. Oktoba 2015 a Distrikt vo Luxnbuag. Er hod aus de Kantone Luxnbuag, Esch an da Alzette, Capellen und Mersch bstondn.
Da Distrikt hod im Noadn on an Distrikt Diekirch, im Ostn on an Distrikt Grevenmacher, im Sidn on de Region Lothringen (Frankreich) und im Westn on de bejgische Provinz Luxemburg grenzt.
Elan
Elan oda Eal (Alnus, noaddeitsch Ellern, houdeitsch: Erlen) beidnd a Gattung vo Pflanzn vo da Birkngwachsfamilie. Z Middleiropa hand drei Oatn heimisch: d Grea-, Grau- und d Schwoaz-Elan.
Vabroadung und Lemsraum
Elan gibts wejdweid in eba 35 Oatn, und hand mid da Ausnahm vo da Andn-Elan (Alnus jorullensis), de wos a de Andn vo Siidamerika heimisch hand, grod auf da Noadhoibkugl vo da Erdn (Eiropa, Asien, Noadamerika) zum findn. Estle vom 115. Längagrod hand z Amerika oba koi bamoatign Elan nima z findn.
D Kaukasische Elan (Alnus subcordata) find se am Kaukasus und am Noadiran.
Mehrane Oatn gibts a in Ostasien. Alnus firma is auf Japan beschränkt, Alnus hirsuta kimmd in Japan, Sachalin, Kamtschatka, Korea und Ostsibirien fia und d Japanische Elan (Alnus japonica) gibts auf Japan, Taiwan, Korea und a da Mandschurei.
Ganz gern mengand Elan a Wossa, wega dem hands am bessan a Bochleif und Seeufa z findn.
Sysdemadik
Da Nam vo da Gattung, Alnus is anno 1754 vom englischn Bodanika Philip Miller aufgsteid won. A da Gattung vo de Elan weand eba 35 Oatn undaschien, de wos auf drei Undagattunga eiteild weand: D voiständige Listn vo de okenndn Oatn Arthybriden nochm World Checklist Project vo da Royal Botanic Gardens in Kew: ! Wissnschoftlicha Nam || Boarischa/Deitscha Nam || Vaeffantlichung
Rodingen
Rodingen (luxnbuagisch: Rodange, franzesisch: Rodange) is a Ortschoft vo da Gmoa Petingen, im Kanton Esch an da Alzette, Luxnbuag.
Flutschfinger
Da Flutschfinger
Flutschfinger is a in de 70er Jahr aufn Markt brochte Wossaeissortn vo Langnese. Zwecks da allgemeina Nostalgiewelln hods Langnese 2002 wieder ins Programm aufgnoma.
Rodingen
Rodingen zejt 5075 Eihwohna (Stond: 2011). Da Noma Rodingen entstommt ongebli vo da fränkischn Sippe Rodilo.
Flutschfinger
Da Flutschfinger
As Speiseeis hod de Form vo ana geballten Hand mid ausgstrecktnm Zeigefinger und bestähd aus de Gschmacksrichtunga Limettn, Erdbeer und Oranschn. Ois Farbstoff dienan E163 (Anthozyane), E100 (Curcumin), E160a (Carotin) und E141 (Kupferhoitige Komplexe vo de Chlorophylle und Chlorophylline). Ursprünglich war as Eis einheitlich roud.
Während da Fuasboi-Weidmoastaschaft 2006 is da Flutschfinger in de Farbn Schwarz-Roud-Goid mid schwarza Colaspitzn, roudm Wossaeis mid Erdbeergschmack und geib-goidna Oranschnfruchteis produziert und ois Variante „Flutschfinger Heimspiel” obotn worn.
Glousta Niadaoida
S Glousta Niadaoida (amtli: Kloster Niederaltaich) is no da Iwaliefarung no, im Joa 741 voum Heazog Odilo vo Bayern grind woan. Des Benedikdinaglousta ligt in da Gmoa Niadaoida an da Doana und is am heilign St. Mauritius gweid. De Abdei kead da Boarischn Benedikdinakongregation o.
Gschicht
No 741 hod da Heiligen Pirmin ogfangd mid oi Mönch vo da Abdei Reichanau (Bonsää) s Glousta zan bsiedln. S Glousta hod an groußn Tei vo Niedabayern bis in d heidige Tschechei nei kuidiwiad und 120 Siadlunga im Borischn Woid grind. Untam Karl dem Groußn und Ludwig dem Deitschn hod se da Abdeibsiedz bis ind Wachau im boarischn Ostland vogräßad. Untam Ludwig is da Abd Gozbald (825–855) Eazkanzla gwen. Eam gfoigd is vamuadle da Otgar, da spadare Bischof vo Eichstätt. Anno 848 hod s Glousta s Rechd za freia Abdswoi, 857 no de Reichsunmiddlboakeid griagd. De Reichsunmiddlboakeid homs 1152 wega da Lehnsvogab voum Kaisa Friedrich Barbarossa ans Bamberger Bistum wida voloan. Bis za Säkularisation is Niadaoida a gschlossane Hofmark gwen.
Iwa 50 Mönch san ois Äbd af andare Glousta oda afan Bischofstui bruafa woan. S Joahundat da Ungarnschdiam hod Niadagang und Umwandlung brochd.Vo 950 bis 990 is s Glousta Kollegiatstift gwen.
Da Abd Gotthard (996–1022) hod a neie Bliahzeid fias Glousta neibrochd. Da Heilige, dea mim Heazog Heinrich vo Bayern, dem spadan Kaisa Heinrich II., a Dräga da Gloustarefoam seina Zeid gwen is, woa da bekandasde Abd z Niadaoida. Spada isa no Bischof vo Hildesheim gwen und duad a eigrom. Vo 1238 bis 1803 woa de Pfoakiacha Spitz (Niadaestareich) a Bsiedz voum Glousta.
Anno 1242 hom d Wittelsbacher ois Eam vo de Grafen vo Bogen de Vogdei iwas Glousta iwanumma. Oi wichdege Äbd in dera Zeid san da Hermann (1242–1273), Vofassa da „Annales Hermanni“ und de Refoamäbd Kilian Weybeck (1503–1534) und da Paulus Gmainer (1550–1585) gwen. Da Vitus Bacheneder, Abd vo 1651 bis 1666, hod nom Dreißgjarign Griag de Grundlong fia a wiadschofdliche Bliah voum Glousta in da Barockzeid gschaffa. 1671 is ois bis af s Umfassungsmauaweak obrennd. Nua langsam is da Widaafbau voro ganga. 1698 hod da Carlo Antonio Carlone an Tuam baud. Untam Abd Joscio Hamberger (1700–1739) is d Gschdoidung voum Barockglousta, da heidign Kiacha und a Schui eafoigt. Da Jakob Pawanger (a estareichischa Baumoasta) hod vo 1718 bis 1724 den Umbau vo da gotischn Stiftskiacha gleit. 1724 is da Pawanger voum Johann Michael Fischer oglest woan, dea bis 1727 an Umbau voum Koa (Chor) voiend hod. Da Noadtuam is easchd 1730 bis 1735 dabaud und dem andan Tuam oglicha woan.
Bis zan Ofang voum 19.Joahundat is Niadaoida oans da mechdixdn Glousta im siaddeitschn Raum gwen. Drei Eazbischöf, acht Bischöf san vo dera Abdei kumma, 51 Mönch sa ois Äbd in andare Glousta gschigt woan.
Mid da Säkularisation duachn Reichsdeputationshauptschluss is s Glousta am 21. Meaz 1803 afkom gwen. 1813 hod da Bliedz eigschlong und d Kiacha hod brennd. Dano isa groußa Tei vo da Barockanlog obrocha woan. Zäitdachl san af de dabrenndn Tuamhauma kumma. Gloustagebaide san an Briwadleid vagehm woan. De Seitnkapaina vo da Gloustakiacha, da godische Greizgang und de dro ogschlossna Gloustatrakde und d Pfoakiacha san oisamd ogrissn woan. 1918 is Niadaoida mid da Huif vo am Vomechnis voum Religionsprofessa Franz Xaver Knabenbauer,  voum Glousta Mettn aus, mid zwoa Badan und oan Lainbruada nei bsiedld woan. 1925 isa gloane Lainschui mid Seminaa afgmochd gwen.1927 san de Kindafreind- Benedikdina vo Volders(Tirol) zamd Bibliotek no Niadaoida kumma. Im Joa 1932 hod d Gloustakiacha den päpstlichn Eantidl „Basilica minor“ griagt. 1949 is s Glousta Niadaoida untam Abd Emmanuel Maria Heufelder wida a säibststandige Abdei.
De vabliemna Tei vo da barockn Gloustaanlog san 1953/1954 duach an Neibau wida vabundn und no renowiad woan.1959 hod ma de Kadolische Landvoiksschui grind. 1971 bis 1973 is des seid 1946 wida bschdäande St.-Gotthard-Gümnasium um an Neibau vogrässad, s dazua kearande Intanad is owa 1994 zua gmochd woan. 1999 bis 2001 san in dene Intanatsreim s Dogungs- und Gästehaus St. Pirmin nei eigrichd. Vo 2006 bis 2007 homs den Neibau voum Gümnasium saniad. Dano baud ma s St.-Gotthard-Gümnasium za a Ganzdogsschui aus.
30 Benedikdinamönch san etz in da Abdei Niadaoida. Seit 2001 is da Marianus Bieber (* 1958) Abd. Da Oidabd Emmanuel Jungclaussen (* 1927) lebd ano in da Abdei, dema duach vui Vaeffadlichunga und Medidationskuase kennd.
Ausstattung
Da Innaram is voikumma barockisiad und nix ainnad an de uaschpringle godische Hoinkiacha. Nei Joche leitn zan Houoidaa (Hochaltar). Johann Baptist d’Aglio und Sebastian d’Aglio hom zam mim Franz Josef Holzinger an Schduck gmochd. De Freskn hod da Wolfgang Andreas Heindl vo 1719 bis 1732 gmoid. Da Houoidaa is scho 1703 zwischa Koa und Langhaus voum Jakob Schöpf baud gwen. S Oidaablatt zoagt de Marta voum Hl.Mauritius und san voum Franz Josef Geiger ausm Joa 1675.
Oagl
De easchde Oagl mid zwoa Manualn und 27 Regisdan hod 1727 da Caspar König baud. S heidige Oaglweak is ausm Joa 1985 und da Oaglbaumoasta Georg Jann hods hinta dem hisdorischn Brosbekd nei dabaud.Etz hods 48 Regisda af via Manualn und Pedoi. De Traktuan san mechanesch.
Untergaisbach
Untergaisbach is a Urtschoft und a Katastralgmoa in da Gmoa Wartberg ob der Aist im Bezirk Freistadt in Oberösterreich.
Glousta Niadaoida
Ökumene
Niadaoida is a Glousta mid zwoa kiachlichn Traditiona („Riten“). Oa Tei vo de Mönch bäd und lebd nom remischn Riatus, da andare nom büzantinischen Riatus.
Untergaisbach
Siedlungsentwicklung
Zum Johreswexl 1979/1980 woarn in da Katastralgmoa Untergaisbach zsammgrechnt 374 Bauflächn mit 99.407 m² und 429 Gärten auf 773.226 m², 1989/1990 woarn´s 396 Bauflächn. 1999/2000 woar die Aunzohl der Bauflächn auf 1140 angewachsen und 2009/2010 bestanden 701 Gebäude auf 1377 Bauflächn.
Glousta Niadaoida
Ökumene
Da Papst Pius XI. hod den Benedikdinan 1924 de Afgob gstäid, Theologie und Fremmigkeit voum gristlichn Ostn ins Omndland z bringa.
De „Gödliche Liduagie“ (Eucharistie) und s Stundngebäd feian de Mönch in deitscha Schbroch. Dazua homs de liduadischn Texde ausm Kiachaslawischn bzw. dem Griachischn iwasezt.
1986 san fia de Feia voum büzantinischen Riatus im Trakd da emoign Gloustabrauarei a Kiacha und a Kapäin eigrichd woan, de oi zwoa dem heilign Bischof Nikolaus von Myra geweid san. Da Oidaaram is voum Kiachaschiff jäweis duach an Ikonostase drennd. A de weidare Ausgschdoidung vp Kiacha und Kapäin mid Ikona ainnad an de Kiachan z Russland und Griachnland.
Sojaboanl
De Sojaboanl (dt. Sojabohne, engl. soybean [US], soya bean [UK]) is a Gmias aus Ostasien, wo za de Hiisnfricht gheat. Zweng de essboarn Boanln, wo vaschiedn gnuzzt wean, is da Obau vo de Pflanzna weit vabroadd.
De Bedeitung vo Sojaboanl is in de lezdn Joarzehnt stoark gschtiegn. Anno 1960e san 17 Milliona Tonnen produziat woan, anno 2012 scho 253,1 Milliona Tonnen.
Sojaboanln ham an recht hochn Oaweißghoit vo 37%. De Qualitet vom Oaweiß entspricht dem vo den Viecha. Es wean owa eppa nua 2% vo de Sojaboanln kocht und gessn. Da grässde Tei wean zu Sojaej vaorwat, fia Viktualien und fiad Produktion vo Dieslej. De auspresste Sojamassn wead vafuadat (80% vom da vapresstn Massn).
Galerie
Sojaboana Varietetn und Pruduke aus Sojaboanln.
Arrondissement Montpellier
As Arrondissement Montpellier is a Vawoitungseihheit vom franzesischn Département Hérault in da Region Okzitanien. Haptort (Sitz vo da Präfektua) is Montpellier.